b'\n_START_ARTICLE_\nEspesyeng singsing\n_START_PARAGRAPH_\nSa biolohiya, ang isang singsing na species o ring species ay isang magkakadugtong na serye na mga magkakapitbahay na populasyon na ang bawat isa ay makapagtatalik at makapagpaparami ngunit may umiiral na hindi bababa sa dalawang mga "dulong" populasyon sa serye na labis na malayong magkaugnay para makapagparami bagaman may isang potensiyal na pagdaloy ng gene sa pagitan ng "magkakaugnay" na species. Ang gayong hindi pwedeng pagpaparami na bagaman magkaugnay ng henetiko na mga dulong populasyon ay maaaring kapwa umiral sa parehong rehiyon at kaya ay nagsasara ng singsing._NEWLINE_Ang singsing na species ay nagbibigay ng isang mahalagang ebidensiya sa ebolusyon sa dahilang ito ay nagpapakita kung anong mangyayari sa paglipas ng panahon habang ang mga populasyon ay henetikong nagsasanga o naghihiwalay. Ito ay espesyal dahil ang mga ito ay kumakatawan sa mga nabubuhay na populasyon kung anong normal na nangyayari sa pagitan ng matagal nang namatay na mga populasyong ninuno at mga nabubuhay na populasyon kung saan ang mga pagitan ay naging extinct. Ayon kay Richard Dawkins , ang ring species ay "nagpapakita lamang sa atin sa dimensiyong pang-espasyo ng isang bagay na palaging mangyayari sa panahong dimensiyon. _NEWLINE_Sa pormal, ang isyu ay ang interfertile na kakayahang makapagparami sa iba ay hindi isang ugnayang transitibo. Kung ang A ay makapagpaparami sa B at ang B ay makapagpaparami sa C, hindi sumusunod na ang A ay makapagpaparami sa C at kaya ay hindi naglalarawan ng ugnayang pagkakatumbas. Ang isang singsing na species ay isang species na nagpapakita ng isang kontra-halimbawa sa transitibidad.\n_START_SECTION_\nMga Larus gull\n_START_PARAGRAPH_\nAng isang klasikong halimbawa ng isang singsing na species ang sirkumpolar na singsing na species na mga Larus gull. Ang saklaw ng mga gull na ito ay bumubuo ng isang singsing sa palibot ng Hilagang Polo na hindi normal na dinadaanan ng mga gull. Ang European Herring Gull (L. argentatus argenteus) na pangunahing nakatira sa Gran Britanya at Ireland ay pwedeng magparami upang lumikha ng hybrid sa American Herring Gull (L. smithsonianus), (na nakatira sa Hilagang Amerika) na makapagpaparami rin sa Vega o East Siberian Herring Gull (L. vegae) na kanluraning subspecies na ang Birula\'s Gull (L. vegae birulai) ay makapagpaparami sa Heuglin\'s gull (L. heuglini) na makapagpaparami naman sa Siberian Lesser Black-backed Gull (L. fuscus). Ang lahat na apat ng mga ito ay nakatira sa ibayo ng hilaga ng Siberia. Ang huli ang silanganing kinatawan ng mga T Lesser Black-backed Gull sa hilagang kanlurang Europa kabilang ang Gran Britanya._NEWLINE_Ang mga Lesser Black-backed Gull at mga Herring Gull ay sapat na magkaiba na ang mga ito ay hindi normal na makapagpaparami. Kaya ang pangkat ng mga gull ay bumubuo ng isang continuum maliban kung saan ang dalanwang angkan ay nagtatagpo sa Europa.\n_START_SECTION_\nGreenish Warbler\n_START_PARAGRAPH_\nAng Greenish Warbler (Phylloscopus trochiloides) ay bumubuo ng isang singsing na species sa palibot ng Himalayas. Ito ay pinagpapalagay na kumalat mula Nepal sa palibot ng tangway na Tibetano upang muling magsanib sa Siberia kung ang ang plumbeitarsus at viridanus ay wala nang kakayahang makapagparami.\n_START_SECTION_\nSong Sparrow\n_START_PARAGRAPH_\nAng Song Sparrow (Melospiza melodia) ay bumubuo ng isang singsing sa palibot ng Sierra Nevada of California na ang subspecies na heermanni at fallax ay nagtatagpo sa kalapit na San Gorgonio Pass.\n_START_SECTION_\nEnsatina\n_START_PARAGRAPH_\nAng mga Ensatina salamander ay bumubuo ng isang singsing sa palibot ng Central Valley sa California.\n_START_SECTION_\nEuphorbia tithymaloides\n_START_PARAGRAPH_\nNoong 2012, inilarawan nina Cacho at Baum ang unang halimbawa ng isang singsing na species sa mga halaman. Kanilang ipinakitang ang Euphorbia tithymaloides ay isang pangkat sa loob ng pamilyang Spurge na nagparami at nagebolb sa isang singsing sa Sentral at Karibeano na nagtatagpo sa Virgin Islands kung saan sila nagiging natatangi sa morpolohiya at ekolohiya.'